Islamovic visste at RBK vurderte hans nære venn. Men det holdt han hemmelig

En strålende nyhet som gir oss tre saker å krangle om

- Vi må vise hvilken type mennesker vi er

- Det har vært en ørkenvandring i 20 år. Nå kan den være over

Over 1000 personer isolert og det vurderes evakuering

- Det føles uvirkelig. Vi trodde ikke det ble noe av

Risikabelt å synge slik i vår tid, men han får det til 4

Hva med blodpølsetaco og en drink dandert med maursalt?

Droppet forelesningen for å møte Anton (5): – Han er så søt!

Trøndelag Teater var nominert til flere priser - slik gikk det

Brandtzæg hadde ikke hørt om festivalen - men nå har han sin første internasjonale filmpris

Saken oppdateres.

- Det var nok helt annerledes å være konge den gangen enn i dag, sa kronprinsen utenfor langhuset på Stiklestadir.

- Jeg var bare sju år første gang jeg var på Stiklestad, la Kronprinsen til.

Spente spel-unger

Med Gjermund Larsen på fele kunne kronprinsfamilien møte Stiklestad i varmt og godt vær. Ni år gamle Martin Anderssen og Fride Brenne Varslott (7), som er gårdsunger i «Spelet om Heilag Olav», ga kronprins Haakon og kronprinsesse Mette-Marit en blomsteroppsats med solsikker signert den prisbelønte blomsterdekoratøren Nils Normann Iversen.

- Det var artig å møte dem. De spurte hva vi het, sier Fride og Martin, som innrømmer at de var litt nervøse i starten. Men begge gledet seg til at kronprinsfamilien skulle se kveldens spel hvor de selv er aktører.

- Vi leker, springer og har det artig på spelscenen. Men vi er også redd for hærmennene, sier dagens blomsterbarn.

Prinsessen takket

Kronprinsfamilien fikk se et yrende folkeliv på vei opp til middelaldermarkedet og Stiklestadir. Etter lunsj i langhuset var duket for åpning av den nyeste tilveksten på plassen, gjesteloftet. Stiklestadir skal bli et helt gårdsanlegg som skal formidle viktige deler av norsk historie.

Det var kronprinsesse Mette-Marit og prinsesse Ingrid Alexandra som sto for den høytidelige åpningen.

- Takk til arkeologer og håndverkere som med nysgjerrighet og kunnskap har bygget dette gjesteloftet, sa Ingrid Alexandra på flott prinsesse-stil.

Tettpakket program

Kronprinsparet skal gjennom et tettpakket program før de avslutter besøket på det historiske slagstedet i morgen formiddag. Det er stor interesse rundt kronprins Haakon som årets Olsokprofil, og flere hundre hadde møtt frem for å ta i mot hele familien.

Fra klokken 11 i dag kunne folk stille seg i kø for å få gratisbilletter til kronprinsens foredrag i borggården i ettermiddag.

- Det er svært viktig for oss at kronprinsen er årets olsokprofil. Historisk sett har det vært nær kontakt mellom Stiklestad og kongehuset. De siste ti årene har vi hatt besøk av kongeparet til 1905-jubileet i 2005, og kronprinsen var her sist i forbindelse med tusenårsmarkeringen i 2000, sier Turid Hofstad.

Åpner spelet

Kronprinsparet skal møte en rekke mennesker på Stiklestad før de etter foredraget og middag i kveld tar med seg barna i amfiet for å overvære premieren på «Spelet om Heilag Olav».

Der skal kronprinsen holde åpningstalen før fru Thalia drar teppet til side for å trylle bort tusen år i «Spelet om Heilag Olav». Kronprinsparet vil få se en helt ny og spektakulær forestilling som etter sigende når nye høyder.

Dette er dagens program for Kronprinsparet:

13.30: Kronprinsparet spiser lunsj på Stiklestadir sammen med 70 inviterte gjester.

15.00: Kronprinsesse Mette-Marit åpner det nye «Gjesteloftet» på Stiklestadir.

18.00: Kronprins Haakon holder tale i Borggården.

20.00: Kronprinsparet spiser middag sammen med inviterte gjester.

22.30: Kronprinsparet møter de involverte i Spelet før forestillingen begynner.

23.00: Kronprinsen står for den offisielle åpningen av Spelet.